На основу члана 46. Закона о локалној самоуправи („Службени гласник РС“, број 129/2007, 83/2014 - др. закон, 101/2016 – др. закон и 47/2018) и члана 63. Статута општине Бабушница („Скупштински преглед општине Бабушница“ број 4/19 и 7/19-исправка) Општинско веће општине Бабушница доноси:

**ОДЛУКУ О ПРИОРИТЕТНИМ ОБЛАСТИМА ОД ЈАВНОГ ИНТЕРЕСА ОПШТИНЕ БАБУШНИЦА ЗА 2020. ГОДИНУ**

**У КОЈИМА ЋЕ СЕ ПОДСТИЦАТИ ПРОЈЕКТИ ОД ЈАВНОГ ИНЕРЕСА КОЈЕ РЕАЛИЗУЈУ УДРУЖЕЊА**

Члан 1.

На основу анализе друштвених и економских потреба на територији општине Бабушница, области и приоритетне области од јавног интереса у којима ће се подстицати пројекти и програми од јавног интереса у 2020. години а које реализују удружења, су:

1. Социјална заштита
* Саветодавно-терапијске и социјално-едукативне услуге, интезивне услуге подршке породици која је у кризи, саветовање и подршка родитеља, хранитеља и усвојитеља, подршка породици која се стара о свом детету или одраслом члану породице са сметњама у развоју,саветовање и подршка у случајевима насиља,породична терапија, медијација, СОС телефони, активација и друге саветодавне услуге и едукативне услуге и активности

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење положаја социјално угрожених категорија становништва

*Показатељ: број пружених саветодавно-терапијских и социјално-едукативних услуда, повећан број корисника социјалне заштите*

1. Подршка социјално угроженим грађанима
* Донирање пакета помоћи са храном и хигијенским средствима

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење положаја социјално угрожених грађана кроз донирање пакета помоћи са храном и хигијенским средствима

*Показатељ: повећан број корисника донаторских пакета помоћи*

1. Борачкo-инвалидска заштита
* Правна помоћ у вези признавања права у области борачко-инвалидске заштите

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Подршка корисницима борачко-инвалидске заштите у остваривању њихових права кроз пружање правне помоћи

*Показатељ: повећан број остварених права у области борачко-инвалидске заштите*

1. Унапређење квалитета живота особа са инвалидитетом
* Мотивисање послодаваца за запошљавање лица са инвалидитетом;
* Подршка за организовање спортских и културних активности за лица са инвалидитетом;
* Услуге мобилног физиотерапеута за лица са инвалидитетом;
* Обезбеђивање неопходне опреме за лица са инвалидитетом.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење положаја особа са инвалидитетом кроз мотивисање послодаваца за запошљавање лица са инвалидитетом

*Показатељ: повећан број послодаваца заинтересованих за запошљавање лица са инвалидитетом, број организованих спортских и културних активности, повећан број особа са инвалидитетом који користе услуге мобилног физиотерапеута, број обезбеђене опреме за лица са инвалидитеом*

1. Друштвена брига о деци и младима
* Брига о деци без родитељског старања;
	+ Бесплатни спортско рекреативни садржаји (школа пливања, бесплатан улаз на базенима, др.);
	+ Пакети помоћи за децу у хранитељским породицама;
	+ Подршка деци и младима из једнородитељских породица које примају социјалну помоћ;
	+ Вршњачка едукација младих у борби против наркоманије, болести зависности, насиља и др.;
	+ Боље и квалитетније информисање јавности о дечијим правима;
	+ Подршка младим талентима и запошљавање младих.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење положаја деце и младих кроз бригу о деци без родитељског старања, бесплатне спортско рекреативне садржаје, поделу пакета помоћи за децу у хранитељским породицама, подршку деци и младима из једнородитељских породица које примају социјалну помоћ, вршњачку едукацију младих у борби против наркоманије, болести зависности, насиља и др., као и подршку младим талентима и запошљавање младих.

*Показатељ: Број деце и младих обухваћен друштвеном бригом, спортско рекреативним садржајима, вршњачком едукацијом, запошљавање младих*

1. Друштвена брига о старијим особама
	* Подршка старим лицима у сеоским срединама;
	* Помоћ у кући једночланим старачким домаћинствима;
	* Друштвена брига о пензионерима;
	* Укључивање пензионера у друштвене активности од великог значаја (подучавање деце и младих о безбедности у саобраћају, о понашању у сличају пожара, да кажу “не” дрогама, подучавање вештинама веза, плетења, ткања и др.);
	* Организовање излета и вишедневних туристичких путовања за старије особе.

Циљеви које треба постићи у овој области и приоритетним областима у наредном периоду од годину дана као и показатељи остваривања циљева за наведени период су:

* Унапређење положаја старијих особа у општини Бабушница

*Показатељ: број старијих особа и пензионера обухваћених друштвеном бригом у сеоским срединама и укључен у друштвене активности*

1. Превенција свих облика насиља и дискриминације
* Подизање свести о неопходности превенције насиља и дискриминације и живота без насиља;
* Организовање обука самоодбране жена и младих девојака;
* Едукативне радионице и трибине против вршњачког насиља и насиља у породици.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење знања и вештина на тему превенције насиља и дискриминације

*Показатељ: број особа код обухваћен обукама из области превенције насиља и дискриминације*

1. Култура
* Програми и пројекти удружења у култури која својим квалитетом доприносе развоју културе и уметности;
* Откривање, стварање, проучавање, очување и представљање српске културе и културе националних мањиња;
* Обезбеђивање услова за доступност културног наслеђа и културних садржаја јавности;
* Стварање услова за слободан проток и размену културних израза и садржаја;
* Подстицање иновативности и креативности у култури;
* Подстицање стручних и научних истраживања у култури;
* Спровођење и унапређивање едукације у области културе;
* Подстицање примене нових технологија у култури;
* Подстицање процеса дигитализације и развоја дигиталне истраживачке инфраструктуре у области заштите културног наслеђа и уметности;
* Изградња јединственог библиотечког-информационог система и матичне функције у библиотечкој делатности
* Изградња и унапређење јединственог информационог система у области заштите културног наслеђа
* Подстицање младих талената у области културног и уметничког стваралаштва
* Стварање услова за подстицање самосталног културног и уметничког стваралаштва
* Подстицање аматерског културног и уметничког стваралаштва
* Подстицање дечијег стваралаштва и стваралаштва за децу и младе у култури
* Подстицање културног и иметничког стваралаштва особа са инвалидитетом и доступности свих културних садржаја особама са инвалидитетом
* Регулисање и постицање тржишта уметничких дела, спонзорисања, меценарства и донаторства у култури
* Подстицање развоја креативних индустрија
* Подстицање културног и уметничког стваралаштва друштвено осетљивих група

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Унапређење културе и уметности у општини Бабушница, кроз промоцију, едукацију и развој информационих система из области културе

*Показатељ: број пројеката који доприносе развоју културе и уметности, број спроведених едукација, повећан број посетилаца кутурно-уметничких садржаја*

1. Развој културно-уметничког стваралаштва
* Штампање и издавање монографија, мемоара, и других писаних дела националних мањина;
* Неговање културног индетитета Рома;
* Организовање ликовних изложби аматерских уметника.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Упознавање шире јавности са културним идентитетом Рома у Бабушници

*Показатељ: број издатих монографија, мемоара и других дела, број реализованих културно-уметничких програма, број посетилаца културних и других јавних дешавања, број учесника*

1. Очување културне и историјске традиције
* Подстицај традиционалних вредности;
* Организовање вечери на језику локалног дијалекта;
* Презентација и обука традиционалних заната за младе генерације;
* Излагање старих и ретких књига локалних стваралаца.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Промовисање културне и историјске традиције општине Бабушница

*Показатељ: Број реализованих догађаја, број реализованих активности на тему очувања културне и историјске традиције*

1. Очување и подстицање народног стваралаштва и народних обичаја
* Организовање фолколорних манифестација;
* Организовање сајмова рукотворина;
* Изложба народних ношњи и тадиционалног накита.

Циљеви које треба постићи у овој области и приоритетним областима у наредном периоду од годину дана, као и показатељи остваривања циљева за наведени период су:

* Промовисање народног стваралаштва и народних обичаја у Бабушници

*Показатељ: број реализованих фолклорних манифестација, број посетилаца и број учесника на фолклорним манифестацијама*

Члан 2.

Ова одлука примењује се приликом финансирања и суфинансирања програма, пројеката и активности од јавног интереса, средствима из буџета општине Бабушница, а нарочито програма и пројеката која спроводе удружења и који следе јавне потребе општине Бабушница , у складу са општим актима општине Бабушница, у наредном периоду од годину дана.

Сходно утврђеним областима и приоритетним областима од јавног интереса, Општинско веће Општине Бабушница расписаће Јавни конкурс за доделу средстава из буџета општине Бабушница за подстицање пројеката или недостајућег дела средстава за финансирање пројеката од јавног интереса које реализују удружења за 2020. годину у овим областима и приоритетним областима од јавног интереса.

Члан 3.

Скупштина општине Бабушница ће за потребе пројеката/програма удружења који ће бити финансирани из буџета, удружењима ставити на располагање стратешке, програмске и планске акте општине Бабушница из области које ће се подстицати, у року од 5 дана од дана утврђивања приоритетних области од јавног интереса.

Члан 4.

Овај Одлука ступа на снагу даном доношења и објавиће се у Скупштинском прегледу општине Бабушница.

ОПШТИНСКО ВЕЋЕ ОПШТИНЕ БАБУШНИЦА

Број:06-94-4/2020-3

У Бабушнци, 30.10.2020. године

**Председница општине**

**Ивана Стојичић с.р.**